open-index/open-wikipedia-markdown huggingface dataset:
Roald Tvedt

**Roald Baardsen Tvedt** (født 17. november 1935 i Bergen, død 29. september 2016 på Lillehammer) var en norsk billedkunstner. Han hadde atelier i Vågå i Gudbrandsdalen siden 1973 og var gift med den danske skuespiller Hannah Rahlff.

## Bakgrunn

Tvedt tok flere fag ved Bergen Musikkonservatorium. Tvedt var på 1960-tallet jazzgitarist og spilte blant annet på Hotell Neptun i Bergen sammen med Laila Dalseth, Kåre Bulko og Roald Knudsen.

Tvedt ble tildelt Kongens fortjenstmedalje i 2008.

## Utstillinger
* **Juryerte utstillinger**: Vestlandsutstillingen, Opplandsutstillingen
* **Kollektivutstillinger**: Lillehammer Kunstforening, Gjøvik Gård, Per Gynt-Stevnet, Vinstra, Kleppe-sommeren, Vågå Dågå mm.http://www.vaga.kommune.no/modules/calendarevent.aspx?ObjectType=CalendarEvent&CalendarEvent.ID=217&Calendar.ID=14&Category.ID=1116,
* **Egne utstillinger**: Vågå, Lom, Dombås, Lesja, Sømna, Geiranger, Bergen, København. Første utstiller i nyåpnete *Galleri Jotunheimen*, 2004. Stilte ut samme sted 2005, 2007, 2008 og 2011.  Innkjøpt av bl.a. Oppland fylke, Gjøvik kommune og diverse banker, institusjoner og hoteller i Norge, Danmark og Tyskland.

## Bilder

Fil:RoaldTvedt_FraEnSkogbunn_1994_31.12.2008_13-11-31.jpg|Fra en skogbunn (olje, 1994)
Fil:RoaldTvedt_VedNedreSjodalsvatn_1997.JPG|Ved Nedre Sjodalsvatn (olje, 1997)
Fil:RoaldTvedt_GammeltTunIHeidal_1998.jpg|Gammelt tun i Heidal (tusj, 1998)
Fil:RoaldTvedt_VedGjende_1999.JPG|Ved Gjende (olje, 1999)
Fil:RoaldTvedt_FraOttadalen_1990.JPG|Fra Ottadalen (olje, 2000)
Fil:RoaldTvedt_Skog_2002.JPG|Skog (olje, 2002)
Fil:RoaldTvedt_VedBessheim_2008.JPG|Ved Bessheim - bilde i gammel stil (olje, 2008)
Fil:RoaldTvedt_MotivFraSjodalen_2008.JPG|Motiv fra Sjodalen - bilde i gammel stil (olje, 2008)


## Referanser
Absolutt musikk

**Absolutt musikk** er et begrep innen musikkteorien og musikkvitenskapen som ofte brukes for å betegne instrumentalmusikk som ikke er ment å illustrere en fortelling, handling eller sinnsstemning, dvs. motsatt av programmusikk.

Absolutt musikk kan også brukes om musikk befridd fra utenommusikalske assosiasjoner. Begrepet omhandler altså forholdet mellom musikkens form og innhold.

## Litteratur
*
Odd Faltinsen

**Odd Magnus Faltinsen** (født 9. januar 1944) er norsk professor emeritus på Institutt for marin teknikk ved Norges teknisk-naturvitenskapelige universitet i Trondheim. 

Faltinsen er opprinnelig fra Stavanger og studerte til en cand.real. i anvendt matematikk fra Universitetet i Bergen og Ph.D i marin teknologi (*Naval architecture and marine engineering*) ved University of Michigan (1971). Han var forsker og seniorforsker ved Det Norske Veritas 1986-74, dosent ved NTNU 1974-76  og professor i marin teknikk samme sted fra 1976. Han er Honorary professor ved Harbin Engineering University fra 2008. Han er også Visiting professor ved  University College London. Faltinsen har vært leder for NTNU sin avdeling for marin teknikk 1982-84 og prodekan ved fakultetet for marin teknikk 1996-2001. Han er medlem av Norges Tekniske Vitenskapsakademi (1976–), Det Norske Videnskaps-Akademi (innvalgt 1988), og ble i 1991 den fjerde nordmanns om ble innvalgt i det amerikanske National Academy of Engineering (1991–) «for hans analyser av hvordan bølger påvirker skip og oljeinstallasjoner». Han er også medlem av  Det Kongelige Norske Videnskabers Selskab (1995–) og  Chinese Academy of Engineering (2007–).  I 2011 mottok han
Fridtjof Nansens belønning for fremragende forskning for  «hans arbeider innen marin hydrodynamikk».

## Faglig profil
Faltinsens fagområde er marin hydrodynamikk og hvordan strømning både eksternt og i tanker virker på oppførselen av skip og marine konstruksjoner. Han har skrevet tre lærebøker i emnet på engelsk. Den første læreboken er oversatt til kinesisk og koreansk. Den andre læreboken er oversatt til kinesisk. 
Faltinsen har utviklet teoretiske og numeriske metoder for hvordan deplasementsskip, hurtiggående fartøy og offshore-konstruksjoner oppfører seg i bølger. Den såkalte STF-metoden (Salvesen-Tuck-Faltinsen ) for bølgeinduserte bevegelser og belastninger på skip, presentert i 1970, er fremdeles brukt i ingeniørvirksomhet. Han har sammen med Rong Zhao utviklet viktige numeriske metoder for analyse av slamminglaster (væskeslag)  på skip og har analytisk studert hvordan store slamminglaster samvirker med en konstruksjon og skaper dynamiske hydroelastiske effekter. Faltinsen har sammen med Alexander Timokha utviklet metoder for analyse av ikke-lineære væskebevegelser i tanker (sloshing) ved hjelp av variasjonsregning og perturbasjonmetoder.

## Referanser


## Eksterne lenker
* 	
*
Eidsfoss kraftverk

**Eidsfoss kraftverk** eller **Eidsfossen kraftverk** kan vise til:

* Eidsfoss kraftverk (Oppland), Vang
* Eidsfoss kraftverk (Telemark), Nome
* Eidsfoss kraftverk (Vestfold), Hof
* Eidsfossen kraftverk (Gloppen)
* Eidsfossen kraftverk (Hemne)
* Eidsfossen kraftverk (Tynset)
Greatest Hits (5ive-album)

***Greatest Hits*** er den fjerde plateutgivelsen og det første samlealbumet til bandet 5ive. Albumet ble utgitt 19. november 2001.

## Sporliste
# «We Will Rock You (Radio Edit)» 	
# «Keep on Movin'»
# «If Ya Gettin' Down»
# «Everybody Get Up»
# «Let's Dance (Radio Edit)» 	
# «Rock The Party»
# «Got The Feelin'»
# «When the Lights Go Out»
# «Closer To Me»
# «Until The Time Is Through»
# «Don't Wanna Let You Go»
# «Slam Dunk (Da Funk)»
# «It's The Things You Do»
# «When I Remember When» 	
# «Inspector Gadget» 	
# «Set Me Free» 	
# «Keep on Movin' (World Cup 2002 Mix)» 	
# «Five Megamix»

## Eksterne lenker
*
Louis Chen Mushun

**Louis Chen Mushun** (født 20. november 1902 i Yliang, død 9. april 1997 i Chongqing) var katolsk biskop av Zhaotong i provinsen Yunnan i Folkerepublikken Kina. Han var bispeviet uten pavelig mandat av biskop Matthias Duan Yinming av Wanxian den 28. mars 1988.

Tidligere hadde han vært bispedømmets generalvikar og måtte som sådan lede bispedømmet etter at den apostoliske vikar, fader Fan Kaiping, flyktet fra Kina i 1951.

## Episkopalgenealogi
Hans episkopalgenealogi er:
* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Eugène-Jean-Claude-Joseph Desflèches (1814–1887) *1844
* Biskop François-Eugène Lions (1820–1893) *1872
* Biskop Jean-Joseph Fenouil (1821–1907) *1881
* Biskop Marc Chatagnon (1839–1920) *1887
* Biskop Jean-Pierre-Marie Fayolle (1860–1928) *1909
* Biskop Pierre Louis Perrichon (1865–1931) *1921
* Biskop Louis-Nestor Renault (1872–1943) *1924
* Erkebiskop Louis-Gabriel-Xavier Jantzen (1885–1953) *1926
* Biskop Matthias Duan Yinmin (Duan In-min) (1908-2001) *1949
* Biskop *Louis Chen Mushun* (1902-1997) *1988

## Referanser
Ally Financial

**Ally Financial**, tidligere **General Motors Acceptance Corporation** (**GMAC**) er et datterselskap av General Motors som tilbyr finansielle tjenester, blant annet billån. Selskapet har sitt hovedkontor i Detroit i Michigan. Det har 31&nbsp;400 ansatte (2006).

## Eksterne lenker
*
Štanjel

**Štanjel** er en landsby sørvest i Slovenia.

Byen ligger i kommunen Komen i regionen Primorska, vest i Slovenia. Den hadde 340 innbyggere i 2002. Befolkningen lever mest av jordbruk, spesielt vindyrking. I gamlebyen er det små butikker og en kirke. Utenfor er det et anlegg av fontener og skulpturer, og utenfor der igjen er det endeløse stier og åkrer.


File:Cerkev sv Danijela Štanjel.JPG|Kirken i landsbyen
File:Stanjel1.JPG|Utsikt fra landsbyen
File:View from Štanjel.JPG|Utsikt fra landsbyen
File:Štanjel Burg Innenhof Treppe 06072008 04.jpg|Blomsteranlegg
Fylkesvei 5472

**Fylkesveg 5472** går mellom Neset og Hoplandsvågen i Alver kommune.

Frem til 2019 hadde veien betegnelsen fylkesvei 401 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Rafah

:*Over grensen ligger det egyptiske [[Rafah (Egypt)|Rafah]].*
**Rafah** (arabisk: رفح – *Rafaḥ*; hebraisk: רפיח – *Rafiaḥ*) er en by på Gazastripen, rett inntil den egyptiske grensen ved Sinaihalvøya. Gjennom årene er den blitt kalt *Robihwa* av de gamle egyptere, *Rafihu* av assyrerne, *Raphia* av grekerne og romerne, *Rafiach* av israelitter, og i dag Rafah. Her stod slaget ved Rafia i 217 f.Kr.

Det er den største byen på sørlige delen av Gazastripen. Før Gazakrigen hadde byen en befolkning på om lag 96&nbsp;000, hvorav ca. 44&nbsp;000 bodde i de to flyktningleirene rundt byen, *Canada*-leiren i nord og ''Rafah''-leiren i syd. Gazastripens eneste flyplass ligger rett ved Rafah, og var i drift mellom 1998 og 2001. Flyplassen ble anlagt som ledd i fredsprosessen på 1990-tallet og stengt av israelske myndigheter under andre intifadaen.

Da Israel trakk seg ut av Sinai i 1982 ble gamle Rafah delt i to og delelinjen trukket gjennom byen. Rafah har Gazastripens eneste grenseovergang il Egypt. Tidigere ble Rafah-overgangen kontrollert av israelske militære styrker, men den kom over til palestinsk overhøyhet i september 2005 i forbindelse med Israels tilbaketrekning fra Gazastripen. En kommisjon fra EU begynte å kontrollere grensen i november 2005 etter at Israel stilte seg kritisk til sikkerheten ved grensen, og i april 2006 tok Mahmoud Abbas' presidentgarde ansvar for grensen.

## Referanser
Indre konkyliepiercing

**Indre konkyliepiercing** er en ørepiercing plassert i senter av øremuslingen, rett ved siden av ørekanalen og før pinna. Denne piercingen ble først brukt av de to folkegruppene Mangebetu i Zaire og Gorakhnathis fra Sadhulivssynet.

En nært beslektet piercing er ytre konkyliepiercing.

## Behandling
### Risiko
Denne piercingen reduserer lyden som føres inn i øret. Desto større hull, desto mer redusert blir lyden.

### Smykket
Under legetiden til piercingen er det vanlig at man bruker en rett barbell som Piercingsmykke. Senere har man vanligvis en ballukkingsring med større diameter enn i andre piercinger. De er ofte 12g eller 14g eller større. Når piercingen har grodd til kan man også bruke vanlige øredobber. Noen bruker også labretknott i denne piercingen.

## Eksterne lenker
*
Bibliotek (programvare)

Et **bibliotek** er en samling funksjoner og klasser, som ikke nødvendigvis er et selvstendig program, men som kan benyttes i annen programvare. Biblioteker kan inneholde kode og data som tilbys til uavhengige programmer. Koden kan deles av flere applikasjoner og kan endres uten å endre programmene som benytter biblioteket. Noen kjørbare filer kan være selvstendige programmer og biblioteker på en gang, men de fleste biblioteker er ikke kjørbare som selvstendige programmer. 

Det kan skilles mellom *statiske* bibliotek, der hele eller deler av koden på forhånd kopieres inn i applikasjonen som skal bruke den, og *dynamiske* bibliotek som blir liggende i egne filer og kan deles av flere applikasjoner også etter at koden er lastet inn i maskinens minne. I Microsofts operativsystemer kalles et dynamisk bibliotek ofte *DLL* (engelsk: Dynamic-Link Library).

Eksempler på biblioteker:

* Python NumPy
* Python Matplotlib
* Python Pylab
* Python Pandas
Sadhu

**Sadhu** er i hinduismen   en asket som praktiserer yoga og/eller tantra.

Sadhuen oppgir all materiell  streben og avstår fra seksuell aktivitet. Tradisjonelt har dette  vært et siste stadium i livet, etter at plikten til å føre slekten videre er fullført, men det er også sadhuer som vier seg til et liv i forsakelse fra ungdommen av.

Sahduer oppgir sitt  verdslige liv og lever av almisser. Derfor kan man støte på tiggende sadhuer mange steder i India og nabolandene. De fleste sadhuer er menn, men det finnes også kvinner blant dem.

Det er stor variasjon i Sadhuenes praksis. Mange vandrer fra sted til sted, andre lever isolert i huler i  fjellene eller   i klostersamfunn sammen med sine ordensbrødre.  Noen  går i okerfargede klær som symboliserer sannyasa, andre kan gå nakne. Noen  lar håret vokse, andre barberer det bort. Enkelte sadhuer røyker cannabis som del av sin  religiøse praksis, andre kan innta vanskelige yogastillinger eller utføre spesielle ubehagelige øvelser i årevis.

Sadhuer er organisert i ulike ordener med mangehundreårige tradisjoner. Disse ordnene faller i to hovedgrupper, *shaivitter*  som tilber Shiva i sine ulike manifestasjoner og *vaishnavitter* som tilber ulike manifestasjoner av Vishnu. Det finnes også  sadhuer utenfor disse to hovegruppene, herunder sadhuer som tilber den store gudinna.

Sadhuene er en moderne manifestasjon av det indiske subkontinentets flere tusen år gamle forsakelsestradisjon. Slike grupper av  religiøse menn og kvinner som har trukket seg  tilbake fra samfunnet har  lagt grunnlaget for mange  av de indiske religiøse tankesystemene som ligger til grunn for hinduisme,buddhisme, jainisme og andre innslag i Sørasias religiøse mangfold. 

## Eksterne lenker
*
Øremusling

**Øremuslingen**, **ytterøret** eller **aurikkelen** er en utvekst på hver side av hodet som samler lyd fra relativt lang avstand til ørets indre deler. Innen zoologi (for dyr) brukes også betegnelsen **pinna**.

Øremuslingen samler opp lyd, og virker som en trakt som forsterker og retter lyden mot den ytre øregangen.

Ytterøret brukes også til å støtte brilleglass og å utsmykkes med øreringer.

Enkelte dyrearter, som katter og kaniner, kan bevege øremuslingene uavhengig av hodet. Øremuslingene kan også (hos blant annet elefanter) brukes til å regulerer kroppstemperaturen.

## Referanser
Fylkesvei 2 (Sogn og Fjordane)

**Fylkesvei 2 (Fv2) i Sogn og Fjordane** gikk mellom Haugland i Gulen og fylkesgrensen ved Vetlevatnet. Veien var 17,4&nbsp;km lang.

2019 ble veien del av fylkesvei 5436.

## Kommuner og knutepunkter

* Sognefjordvegen fra Haugland til  Instefjord, og til  Rutledal
* Straume bru (Straumen, 27 m)
* (Hordaland) Yndesdalsvegen fra fylkesgrensen ved Vetlevatnet til  Hosteland i Masfjorden

## Referanser


## Eksterne lenker
* Vegvesenets vegkart
Deir al-Balah

**Deir al-Balah** (دير البلح, *Dayr al-Balaḥ*) er en palestinsk by som ligger omtrent midt på Gazastripen. Administrasjonen av den midtre del av Gazastripen har sete her. Byen hadde 49&nbsp;751 innbyggere i 2006, økt til  i 2017.

## Beskrivelse
Deir al-Balah kan spores tilbake til sen bronsealder, da det var en militær utpost for Det nye rike i Egypt her. Midt på 300-tallet bygde den kristne munken Hilarion et kloster som man regner med var der det i moderne tid ligger en moské dedikert til *[[Al-Khidr]]*, assosiert med St. Georg. 

Under krigene mellom korsfarerne og ajjubidene var Deir al-Balah åsted for en strategisk kystfestning kalt **Darum** som det stadig ble kjempet om. Den ble revet og gjenoppbygd gjentatte ganger av begge sider før den endelig ble revet i 1196. Etter dette vokste byen til å bli en stor landsby langs postruten i mamelukktiden fra 1200-tallet til 1400-tallet, og var bispesete for Den ortodokse kirke i Jerusalem i osmansk tid frem til sent på 1800-tallet. 

Pierre Jacotin kalte landsbyen *Deir* på sitt kart fra 1799. I 1838 ble *Deir el-Belah* nevnt som en muslimsk landsby i distriktet Gaza.

I 1931, under mandatperioden, hadde *Deir el Balah* 1587 innbyggere fordelt på 340 hus. Foruten ti kristne, var alle muslimer.
Under egyptisk kontroll fra 1948 vokste Deir al-Balah til det tredobbelte, på grunn av en stor tilstrømning av flyktninger fra den arabisk-israelske krig i 1948. Byen var et velstående jordbrukssentrum, kjent for sine Daddelpalmer som ga byen navn. 

Byen ble erobret av Israel i seksdagerskrigen. Etter 27 år med israelsk okkupasjon, ble Deir al-Balah den første byen som kom under palestinsk selvstyre i 1994. Etter utbruddet av Den andre intifadaen i 2000 ble byen ofte utsatt for angrep fra den israelske hær som hevdet at målet var å stoppe Qassamraketter fra å bli avfyrt derfra og inn i Israel. Byen er blitt beskrevet som en «høyborg» for Hamas som i 2005 hadde 13 av 15 seter i byparlamentet. 

Byen ble bombardert av israelske styrker under Gazakrigen 2008–2009 og under krigen i Gaza (fra 2023). 

## Referanser
Fylkesvei 122 (Sogn og Fjordane)

**Fylkesvei 122 (Fv122) i [[Sogn og Fjordane]]** gikk mellom Fosse og Refsdal i Vik kommune. Veien var 3,6&nbsp;km lang.

2019 ble veien del av fylkesvei 5601.

## Kommuner og knutepunkter

* Fosse
*Kommunal vei fra Refsdal til Fv122 Orvedal (5,6&nbsp;km)

## Referanser


## Eksterne lenker
* Vegvesenets vegkart
Viasat Motor

**Viasat Motor** er en sportskanal som eies av Viasat og ble lansert 17. oktober 2008. Kanalen sendes i HD. 

Viasat Motor viser blant annet Formel 1, MotoGP, Nascar, DTM og en del andre spennende motorbegivenheter. Fra september 2017 er kanalen en del av V sport.

## Referanser


## Eksterne lenker
*
Ytre konkyliepiercing

**Ytre konkyliepiercing** er en ørepiercing plassert i gjennom midten av øremuslingen, i øreskjellet (det flate området i toppen av øret). Den blir sett på som noe uvanlig.

En nært beslektet piercing er indre konkyliepiercing.

## Behandling
### Risiko
Denne piercingen reduserer lyden som føres inn i øret. Desto større hull, desto mer redusert blir lyden. Det er også viktig at piercinghullet ikke er for lite, dette kan skape irritasjoner. Størrelse 16 er den beste størrelsen.

### Smykket
Piercingsmykket man kan bruke her er en krummet barbell, labretknott eller en stor ballukkingsring

## Eksterne lenker
*
Brannen i Hegdehaugsveien 32

**Brannen i Hegdehaugsveien 32** i november 1938 kostet 29 mennesker livet, og regnes av Oslo Brannvesen som en av de verste brannene i Oslo.

Natt til søndag 6. november mellom klokken 02.00 og 02.30 startet en eksplosjonsartet brann i fotoatelieret etter fotograf Karl Anderson som holdt til i forretningsgården Hegdehaugsveien 32. I fotoatelieret i loftsetasjen var det satt i stand til en festlig sammenkomst og atelieret var pyntet med brannfarlige dekorasjoner.

Brannen fikk et eksplosjonsartet forløp, og ingen av de som var til stede berget livet, fordi dørene i fotoatelieret slo innover. De fleste omkomne ble funnet innenfor disse dørene.

I datidens Oslo, før telefonen var blitt allemannseie, var det satt opp brannmeldere (branntelegrafer) på strategiske steder, og brannen ble meldt fra en slik melder av en forbipasserende like etter at brannen brøt ut. Brannvesenet var raskt til stede fra to nærliggende brannstasjoner, men klarte ikke å forhindre katastrofen.

Det ble antatt at brannen oppstod som følge av det ble fotografert med magnesiumblitz, som igjen satte fyr på de lett antennelige dekorasjonene.

## Referanser


## Eksterne lenker
* Et trist 65-års minne. Fra ''Brannmannen'' 
* Kort omtale: Etatens historie
* Omtale av gården
Janne Josefsson

**Jan** (**Janne**) **Christer Ragnar Josefsson** (født 27. juni 1952 i Lundby i Göteborg, Västra Götalands län) er en svensk journalist som blant annet jobber i SVTs *[[Uppdrag granskning]]* og er den eneste som har fått Stora journalistpriset to ganger i karrieren. Han etterfulgte i 2008 Stina Lundberg Dabrowski som programleder for det direktesendte samfunnsprogrammet *[[Debatt (TV-program)|Debatt]]* i SVT.

## Bibliografi
* *Behöver vänstern gå i terapi?* (medforfatter: Mats Zetterberg), 1976
* *Kriget & sanningen* (redaktør: Jan Josefsson), 2002

## Referanser
Rosika Schwimmer

**Rosika Schwimmer** (født 11. september 1877 i Budapest, død 3. august 1948 i New York City, USA) var en ungarsk pasifist, feminist og diplomat. Hun var Ungarns minister i Sveits 1918–1919. 

Hun studerte både språk og musikk, men utdannet seg senere til bokholder. 

I 1914 flyttet Schwimmer til London og begynte å jobbe som korrespondent i forskjellige europeiske aviser. Da første verdenskrig brøt ut kunne hun ikke returnere til hjemlandet og ble derfor værende i England. I løpet av krigens første år reiste hun til USA for å foreslå for president Woodrow Wilson at han skulle avholde en nøytral konferanse som skulle få en slutt på krigen. I november 1918 ble hun utnevnt til Ungarns minister i Sveits, en stilling hun hadde til januar 1919.

I 1921 reiste hun til Chicago i USA og ble boende der. Hun reiste aldri tilbake til hjemlandet sitt. I USA ble hun i 1929 anklaget for å være tysk spion som jobbet for det daværende Sovjetunionen. Hun ble nominert til Nobels fredspris i 1947, men hun fikk den ikke.

## Referanser
Louis Gabriel Xavier Jantzen

**Louis-Gabriel-Xavier Jantzen** (1885–1953) var en fransk katolsk kinamisjonær og erkebiskop av Chongqing i Kina.
## Liv og virke
### Prest
Han ble presteviet for det parisiske ytremisjonsselskap i 1909 og sendt til Kina. 
### Titulærbiskop og apostolisk vikar av Chongqing, deretter erkebiskop
I 1925 ble han utnevnt til titulærbiskop og apostolisk vikar av Chongqing, og da dette ble elevert til erkebispedømme den 11. april 1946, ble han promovert til erkebispedømme.

Han fratrådte den 14. oktober 1950 og døde i august 1953.

## Episkopalgenealogi
Hans episkopalgenealogi er:
* Erkebiskop François de Bovet (1745–1838)
* Biskop Jacques-Léonard Pérocheau (1787–1861) *bispeviet 1818
* Biskop Eugène-Jean-Claude-Joseph Desflèches (1814-1887) *1844
* Biskop François-Eugène Lions (1820-1893) *1872
* Biskop Jean-Joseph Fenouil (1821-1907) *1881 
* Biskop Marc Chatagnon (1839-1920) *1887
* Biskop Jean-Pierre-Marie Fayolle (1860-1928) *1909
* Biskop Pierre Louis Perrichon (1865-1931) *1921
* Biskop Louis-Nestor Renault (1872-1943) *1924
* Erkebiskop *Louis-Gabriel-Xavier Jantzen* (1885-1953) *1926

## Referanser

## Kilder
* Forsker og forfatter Andreas Brenders nettsted med oversikt over geistlige i Kina etter 1307 (besøkt 22. oktober 2017)
Zaireeka

***Zaireeka*** er et musikkalbum bestående av fire CD-plater, utgitt av den amerikanske gruppen The Flaming Lips 28. oktober 1997. De fire CD-platene har lik rekkefølge og lengde på kuttene, men har forskjellig musikkinnhold. Meningen er at alle fire skal spilles samtidig på hvert sitt musikkanlegg for å danne et komplett lydbilde. Siden synkronstarten blir unøyaktig, og hver CD-spiller har små individuelle variasjoner i hastighet, kan musikkopplevelsen variere fra gang til gang.

Navnet *Zaireeka* er ifølge bandmedlem Wayne Coyne en kombinasjon av ''Zaire'' (tidligere afrikansk stat) og *[[eureka]]* (gledesrop ved oppdagelse).

## Sporliste
(Gjelder alle fire CD-er)
#«Okay I'll Admit That I Really Don't Understand»
#«Riding to Work in the Year 2025 (Your Invisible Now)»
#«Thirty-Five Thousand Feet of Despair»
#«A Machine in India»
#«The Train Runs Over the Camel But Is Derailed by the Gnat»
#«How Will We Know? (Futuristic Crashendos)»
#«March of the Rotten Vegetables»
#«The Big Ol' Bug Is the New Baby Now» 

## Referanser


## Eksterne lenker
* Flaminglips.com – Zaireeka  Besøkt 8. mars 2015
3rd Rock from the Sun

***3rd Rock from the Sun*** er en amerikansk situasjonskomedie som gikk på TV-kanalen NBC fra 1996 til 2001. Hovedrollene ble av spilt av John Lithgow, Kristen Johnston, Joseph Gordon-Levitt og French Stewart. Serien ble skapt av Bonnie Turner og Terry Turner.

Serien gikk på TV 2 på 1990-tallet.

## Handling
Serien handler om fire utenomjordinger ledet av professor Dick (John Lithgow). De har blitt sendt til jorden på et hemmelig oppdrag og forsøker derfor å gjøre hva de kan for å skli inn i samfunnet uten at de vekker oppsikt. Etter at de har integrert seg i hver sin menneskekropp flytter de inn hos Mrs. Mamie Dubeck. Gjennom seriens gang får de god anledning til å studere menneskenes adferd.

## Om serien
DVD-arkivet ga seriens tre første sesonger god omtale, men de to siste fikk tommelen ned: «*3rd Rock from the Sun* begynte som en genial serie, men falt av midtveis når man gikk tom for ideer. Den siste sesongen blir kun for komplettister, for det er ærlig talt en serie fullstendig på tomgang man ser».

### Priser
John Lithgow ble tildelt tre Emmy-priser, en Golden Globe og to Screen Actors Guild Awards for sin rolle, mens Kristen Johnston vant to Emmy-priser. 

En rekke folk bak kameraet ble også tildelt Emmy-priser.

Serien ble den store Emmy-vinneren i 1997 da den vant fem av åtte nominasjoner. Samme år vant den en Golden Globe for beste TV-serie.

### Nielsen rankings
(rangering i USA basert på seertall)

## I rollene
* John Lithgow ...Dr. Dick Solomon 
* Kristen Johnston ...Sally Solomon 
* French Stewart ...Harry Solomon 
* Joseph Gordon-Levitt ...Tommy Solomon 
* Jane Curtin ...Dr. Mary Albright 
* Simbi Khali ...Nina Campbell 
* Elmarie Wendel ...Mrs. Mamie Dubcek (1997–2001) 
* Wayne Knight ...Officer Don Orville (1997–2001) 

## Referanser


## Eksterne lenker
* 
*
Reidar Vinje Stensvold

**Reidar Vinje Stensvold** (født 1961) er en norsk musiker og låtskriver. 

Stensvold synger og spiller gitar, blant annet i bandet Herrene i Haven fra Tønsberg sammen med gitaristen Andre Vrolijk, bassisten Olaf Kamfjord, gitaristen Terje Johannesen, trommeslageren Jon Rosslund og tekstforfatteren Stein Erik Lunde. Vinje Stensvold har også samarbeidet med Silje Nergaard, Odd Børretzen og flere. Han har deltatt i en rekke barnetimeproduksjoner for NRK og spilt inn og skrevet musikk til barnesanger med tekst av Gro Dahle. Vinje Stensvold har komponert musikk til og deltatt i flere produksjoner for Rikskonsertene og Den kulturelle skolesekken, deriblant om Henrik Ibsen, Edvard Munch og Henrik Wergeland.

## CD-utgivelser
* 1985: Lars Martin Myhre / Slagen storband: *Bak Speilet*, tekster av Jens Bjørneboe, utgitt på Hot Club Records
* 1996: *Ødeland kvartal*, sanger av Bob Dylan på norsk
* 1999: *Herrene i Haven: Det hender så mangt en sommernatt* 
* 2000: *Sanger fra Himmel og Hav* – Lunde/Johannesen
* 2005: Arnt Martin Brynildsen: *Gåtefullt stille*, tekster av Aasmund Brynildsen, utgitt på eget forlag
* 2006: *Blårollinger* – barneplate med diverse artister
* 2008: *Herrene i Haven: Drar til sjøs* 
* 2008: *Det bobler i lava*, barnesanger av Gro Dahle, sammen med Olaf Kamfjord
* 2013:  *Herrene i Haven: Går i terapi*
* 2017:  *Herrene i Haven: Bare et pust*
* 2020: «Herrene i Haven: Villmarka inni deg»
* 2023: «Herrene i Haven : Høysang»

## Eksterne lenker
*
Ekstremværet Yngve

**Ekstremværet Yngve** var et ekstremvær som rammet Nord-Helgeland, Saltfjellet, Salten, Lofoten og deler av Troms natten til og morgenen den 31. desember 2008.

## Stormhistorie
Et lavtrykk sørøst for Jan Mayen utviklet seg etterhvert til å bli et større stormsenter, og flyttet seg videre i retning mot Nordland og Nord-Helgeland, Saltfjellet, Salten og Lofoten. 

Vervarslinga for Nord-Norge meldte at Myken fyr ytterst på Helgelandskysten hadde målt vindstyrke orkan, med over 33 m/s vind i en periode på over ti minutter. Det ble også meldt om full storm i Bodø, sterk storm i områdene ved Røst og flere steder på Helgelandskysten. På Helligvær ble det målt orkankast med vindstyrke på 38 m/s. 

Ved 08-tiden på morgenen den 31. desember løyet vinden av og stormen ble avløst av sterk kuling fra nord og nordvest.

## Forberedelser og skader
Den norske værtjenesten Meteorologisk institutt sendte klokken 17.05 den 30. desember 2008 ut et ekstremværvarsel og navnga lavtrykket *Yngve*.

I Bodø førte vindkastene til mindre materielle skader, blant annet ble taket på en boligblokk blåst rett av og det ble ellers meldt om løse gjenstander flygende i gatene og knuste ruter.  På Ørnes i Meløy kommune rev stormen taket av Ørnes bibliotek. 

10 fergesamband var innstilt i Nordland som følge av uværet, og en rekke fjelloverganger i Nordland ble stengt.  Også i Lofoten har det vært meldt om mange stormskader.  I Harstad hadde hurtigruten *[[Richard With]]* problemer med å legge til kai.

## Se også
* Liste over ekstremvær i Norge

## Referanser


## Kilder
*  met.no: Ekstremvær: Yngve, publisert 30. desember 2008
*  Dagbladet: Nå kommer Yngve, publisert 30. desember 2008
*  Avisa Nordland: Se lesernes uværsbilder, publisert 31. desember 2008
Snug-piercing

**Snug-piercing** er en øre-piercing, der piercingen går gjennom anti-helixen i det ytre øret, den går altså ikke gjennom kanten på ytterøret.

## Behandling
Snug-piercingen er spesiell smertefull og vanskerlig å få grodd til. Det er fordi nålen må igjennom et tykt lag med vev. For å få raskere grotid bør man sette inn en rett barbell eller en krummet barbell, og ikke en ballukkingsring før piercingen har helt grodd til. Men til og med etter at ballukkingsringen er satt inn kan det føre til hevelser, smerte og piercingmigrasjon.

## Historie
Piercingen fikk navnet sitt av Caitlin Theobald på midten av 1990-tallet etter et klesmerke fra company Snug Industries eid av hennes kjæreste.

## Eksterne lenker
*
Viasat Nature/Crime

**Viasat Nature** (også referert under to forskjellige navn, Viasat Nature og Viasat Crime da de tidligere delte kanalplass til 2015), er en TV-kanal som eies av Viasat og ble lansert opprinnelig i 1994. Tidligere har kanalen hatt navnet Viasat Nature/Action i tiden 2002 til 2005. Fra 2005 til 2015 som Viasat Nature/Crime. Viasat Nature viser natur- og dyre- programmer hver dag mellom 06.00 til 00.00. Tidligere fra kl. 20.00 til 00.00 ble det vist krimserier.
I oktober 2015 ble Crime delen nedlagt, og noe serier fra dette fortsetter på Viasat Series.

## Eksterne lenker
* 
* Viasat Nature
Bruneis herrelandslag i fotball

**Bruneis herrelandslag i fotball**, populært kalt *Harimau Bintang* («Panterne») er det nasjonale fotballaget for herrer i Brunei.

Bruneis fotballforbund ble etablert 15. mars 1956, som «Bruneis amatørfotballforbund», men droppet i 1993 ordet «amatør», slik at forundet fikk dagens navn. De ble medlem av FIFA i 1969.

Landslaget deltar først og fremst i regionale, asiatiske mesterskap i regi av Asian Football Confederation. Hittil har de deltatt i kun én VM-kvalifisering; i 1986. De har også deltatt i Asiamesterskapet i fotball kun én gang; i 1976. I begge disse ble de slått ut i første runde.

Deres største meritt er lagets overraskende seier i Malaysia Cup i 1999.

Brunei har i dag ca. 2&nbsp;500 aktive fotballspillere, fordelt på 22 registrerte klubber.

## Eksterne lenker
* Bruneis profil hos FIFA.com 
* Bruneis fotballforbund
Ivana Miličević

**Ivana Miličević** (født 26. april 1974 i Sarajevo i Bosnia i daværende Jugoslavia) er en bosnisk skuespillerinne av kroatisk avstamning.

Hun var datter av Damir, en entreprenør, og Tonka Miličević. Hun har to brødre Tomo Miličević og Fillip Miličević. Da hun var fem år (i 1983) emigrerte hun til USA sammen med familien og vokste opp i Detroit og i Troy i Michigan. Hun tok sin endelige eksamen i 1992 ved Troy Athens High School i Troy.

Etter at hun hadde fullført utdannelsen begynte Ivana Miličević med skuespill og drama. Hun hadde sin filmdebut med en liten rolle i filmen *[[Jerry Maguire]]*.

Hun hadde en rekke gjesteopptredener i TV-serier som *[[Charmed]]*, *[[Seinfeld]]*, *[[Felicity]]*, *[[Nash Bridges]]*, *[[The Nanny]]*, *[[Buzzkill]]*, *[[Buffy, vampyrenes skrekk]]*, *[[Yes, Dear]]* and *[[Venner for livet]]*. Hun hadde også en fast rolle i serien *[[The Mind of the Married Man]]*.

I 2006 fikk hun en sentral rolle i serien *[[Love Monkey]]* som Julia.

Hun var også med i filmene *[[Just Like Heaven]]* og *[[Paycheck]]*. Hun spilte rollen som Roxanne i *[[Head over Heels (film fra 2001)|Head over Heals]]* (2001), Stacey i *[[Love Actually]]* (2003), Maya i *[[Paycheck]]* (2003), Erika Helios i *[[Frankenstein]]* (2004), Caroline i *[[In Her Shoes]]* (2005), Katrina i *[[Just Like Heaven]]* (2005), Mila Yugorsky i *[[Running Scared]]*, Valenka i *[[Casino Royale (2006)|Casino Royale]]* (2006) og Madeleine i *[[Witless Protection]]* (2008).

Hun spiller også rollen som sovjetkommandøren Dasha Fedorovich i spillet *[[Command & Conquer: Red Alert 3]]*.

Hun bor i Los Angeles i California.

## Referanser


## Eksterne lenker
*
Bjørn Gustavsen

**Bjørn Gustavsen** (1938–2018) var en norsk forsker og professor. Han var opprinnelig jurist, men tilbrakte det meste av sin karriere i arbeidslivsforskningen. Bjørn Gustavsen var seniorforsker og instituttsjef ved Arbeidsforskningsinstituttet og professor ved Arbetslivscentrum i Stockholm. 

Gustavsen gikk befalsskolen for infanteriet i Sør-Norge til 1958. Han tok i 1964 juridisk embetseksamen ved Universitetet i Oslo. Han ble deretter vitenskapelig assistent ved Juridisk fakultet. Fra 1965 til 1966 var han dommerfullmektig i Asker og vestre Bærum. I 1966 fikk han stipendiat ved Norges almenvitenskapelige forskningsråd, og fra 1970 ble han forsker ved Arbeidsforskningsinstituttet.

I 1972 forsvarte Gustavsen sin doktoravhandling ved Universitetet i Oslo, og ble dr.philos. Han ble da instituttsjef ved Arbeidsforskningsinstituttet, noe han var frem til 1983. Fra 1986 til 1995 kombinerte Gustavsen en stilling ved Arbeidsforskningsinstituttet med et professorat ved Arbetslivscentrum i Stockholm. Fra 1995 til 1999 fortsatte han i Stockholm, men var samtidig professor II ved Universitetet i Oslo. Fra 2000 var han professor II ved NTNU i Trondheim, samtidig som han arbeidet som seniorforsker ved Arbeidsforskningsinstituttet. 

Gustavsens arbeid var basert på bruk av forskning og aksjonsforskning som utviklingsressurs og grunnlag for programorganisering for bedrifter. Han var sentral i arbeidet med arbeidsmiljøloven.

## Bibliografi
* 1969: Bedriftsorganisasjon : Alternative modeller
* 1992: Dialogue and development – Theory of communication, action research and the restructuring of working
* 2001: *Creating connectedness – The role of social research in innovation policy*, med Håkon Finne og Bo Oscarsson, Amsterdam: John Benjamins Publishing Company. *Dialogues on Work and Innovation*, vol. 13. 
* 2004: *Kan regionale bedriftsnettverk skapes gjennom forskning? – Refleksjoner om forholdet mellom teori og praksis*, i Dale, B., Karlsdottir, R., Strandhagen O. (red.) «Bedrifter i nettverk». Trondheim: Tapir Akademisk Forlag. s. 371-385. 
* 2004: *Making knowledge actionable – From theoretical centralism to distributive constructivism* «Concepts and Transformation» (artikkelsamling), vol. 9, no. 2, s. 147-180. 
* 2007: Learning together for local innovation: promoting learning regions, med Richard Ennals og Barry Nyhan.
* 2008: Learning from Workplace Development Initiatives: External Evaluations versus Internal Understandings, International journal of action research, Special issue: Working life reform in difficult times: International experiences. Vol. 4, no. 1+2, pp. 15-38. 

## Referanser

## Eksterne lenker

* afi.no, presentasjon av ansatte
Sultan av Brunei

**Sultanen av Brunei** er Bruneis monark og regjeringssjef. Sultanembetet kan spores tilbake til 1363. 

## Referanser


## Kilder
*

## Eksterne lenker
*
Ghanas kvinnelandslag i fotball

**Ghanas kvinnelandslag i fotball** representerer Ghana i internasjonale kamper. Ghana har kvalifisert seg til tre VM og har tre sølvmedaljer i Afrikamesterskapet.

Ghanas landslag debuterte i Afrikamesterskapet i 1991, der de tapte sin første kamp 1-5 mot Nigeria. I Afrikamesterskapet har Ghana lenge kranglet med Kamerun og Sør-Afrika om å være det nest beste laget etter Nigeria. Mens Nigeria hadde vunnet alle Afrikamesterskap til og med 2006, hadde Ghana kommet til finalen tre ganger (1998, 2002 og 2006), mens Kamerun og Sør-Afrika hadde to finaler hver. Det var derfor en svært stor overraskelse da det til da beskjene plasserte landslaget til Ekvatorial-Guinea vant på hjemmebane over Sør-Afrika i 2008.

Ghanas gode plasseringer i de afrikamesterskapene som var rett før VM gjorde at de kvalifiserte seg til VM tre ganger. Den første gangen, i VM i 1999, kom Ghana sist etter en god uavgjort mot Australia, et hederlig tap mot Sverige og et direkte stygt tap mot Kina. VM i 2003 gikk bedre,Ghana slo Australia, tapte knepent mot Kina og tapte 0-3 mot Russland. VM fire år senere gikk langt dårligere. Ghana møtte nok en gang Australia, men denne gangen tapte Ghana 1-4. Ghana tapte 0-4 mot Canada og stygt også mot Norge (2-7). Ghanas landslag. Som følge av disse resultatene fikk Ghanas trener Isaac Paha sparken som landslagstrener.

## Referanser
Seaburn

**Seaburn** er et feriested og en forstad på sjøsiden av Sunderland i Tyne and Wear, Nordøst-England. Naboforstedene er Fulwell i sørvest og Roker i sør, og grenser til landsbyen Whitburn i nord. Bortimot hele Seaburn består av spredt bebyggelse av private hus som ble bygget på midten av 1900-tallet med en del åpne grøntanlegg innimellom. Mange av husene er blant de mest kostbare i Sunderland, særlig store herskapsboliger langs kysten. Rundt 4000 innbyggere har tilhørighet i Seaburn.

Området har lang sandstrand, miljøsertifisert med Blått Flagg, strandpromenader, butikker som selger fish and chips, lekeplasser for barn, små gjestehus, og et firestjerners hotell drevet av Marriott International. Handelsgaten er Sea Road som strekker seg fra stranden og opp til metrostasjonen.

Det populære Sunderland internasjonale flyshow blir holdt over kysten ved Seaburn og Roker, og er den største frie hendelse av sitt slag i Europa, med et mangfold av fly, både sivile som militære.

Landskapsmaleren L.S. Lowry (1887–1976) hadde Seaburn som sitt favorittsted.

## Referanser


## Eksterne lenker
* 
* «Seaburn masterplan and Design Code» (PDF), *Sunderland.gov.uk*
Alfredo Palacio

**Luis Alfredo Palacio González** (1939–2025) var en ecuadoriansk kardiolog og tidligere politiker, som var presidenten i Ecuador fra 2005 til 2007. Fra 15. januar 2003 til 20. april 2005 var han visepresident i landet. Etter det ble han pekt ut til å bli president i Ecuador etter at nasjonalkongressen i Ecuador fjernet Lucio Gutiérrez etter en politisk krise.

## Referanser


## Eksterne lenker
*
Kaldnes

**Kaldnes** kan sikte til

* Kaldnes Mekaniske Verksted, et skipsverft i Tønsberg.
* Kaldnes (Tønsberg), en bydel i Tønsberg.
Kom Ombo-templet

**Kom Ombo-templet** er et uvanlig dobbelt tempel bygget under Ptolemeerdynastiet styre i den egyptiske byen Kom Ombo. Noen utvidelser ble utført i den romerske perioden. Bygningen er unik på grunn av dens 'doble' design som medførte at det var rettssaler, haller, hellige steder og andre rom duplisert for to sett av guder.  Den sørlige halvdelen av tempelet var viet til krokodilleguden Sobek, fruktbarhetsgud og skaper av verden sammen med Hathor og Khonsu. I mens, ble den nordlige delen av tempelet viet til falkeguden Haroeris, også kjent som Horus den eldre, sammen «med Tasenetnofret (gudesøster, en spesiell form av Hathor) og Panebtawy (Hersker over de to landene)». Templet er atypisk fordi det har en perfekt symmetri langs hovedaksen.

Tempelet ble påbegynt av Ptolemaios VI (180-145 f. Kr) på begynnelsen av hans regjeringstid og utvidet av andre Ptolemeere, mest bemerkelsesverdig av Ptolemaios XIII (47-44 f.Kr.), som bygget de indre og ytre hallene med tak holdt oppe av søyler. Scenen som vises på overflaten av den bakre veggen er spesielt interessant, og «er sannsynligvis et sett med kirurgiske instrumenter».

Mye av tempelet har blitt ødelagt av Nilen, jordskjelv, og seinere av utbyggere som brukte steiner fra det til andre prosjekter. Noen av relieffene på innsiden fikk fjernet ansikt av kopterne som engang brukte templet til kirke. Alle tempelbygningene på sørsiden av platået ble ryddet og restaurert av De Morgan i 1893.

Noen få av de 300 krokodillemumiene som er funnet i nærheten er utstilt inne i templet.

## Billedgalleri

Fil:KomOmbo 2004-12.jpg|En velbevart frise inne i Kom Ombo tempelet
Fil:Kom Ombo 06 977.PNG|Kom Ombo veggrelieffer
Fil:GD-EG-KomOmbo006.JPG|Nattbilde av tempelet
Fil:SFEC EGYPT KOM-OMBO 2006-008.JPG|Tempeldetalj
Fil:Kom Ombo antes da restauracao.jpg|Templet før restaureringen
Fil:temple_kom_ombo.JPG| Annet bilde av tempelet
Fil:PilierKomOmbo.jpg|Bilder på pillarene på tempelet
Fil:2004-06-21pict0043.jpg|Relieff på tempelet
Fil:Egypt.Sobek.01.jpg|Sobek på murene i Kom Ombo
Fil:ISKom_Ombo_Templet.JPG|Kveldsstemning
Fil:ISKomOmboTemplet.JPG|Kom Ombo veggrelieffer
Fil:ISPelare_Kom_Ombo.JPG|Detaljer fra søylene


## Referanser


## Eksterne lenker
* 
*
Geoffrey Crossley

**Geoffrey Crossley** (født 11. mai 1921, død 7. januar 2002) var en britisk racerfører fra Baslow, Derbyshire i England. Han kjørte Formel 1 i en privat Alta under to løp i . Han fikk en niendeplass som beste resultat, men han fikk ingen poeng. 

## Resultater
### Fullstendige Formel 1-resultater
(Forklaring) (Resultater i uthevet skrift indikerer **[[pole position]]**, resultater i kursiv indikerer *[[raskeste runde]]*)

## Se også
* Liste over Formel 1-førere

## Referanser
Argentinas kvinnelandslag i fotball

**Argentinas kvinnelandslag i fotball** representerer Argentina i internasjonal fotball. Landslaget er regjerende søramerikanske mestre i fotball.

Argentina har lenge vært i skyggen av Brasil. Både i 1995, 1998 og 2003 endte Argentina på andreplass etter å ha tapt for Brasil, men ha vunnet alle de andre kampene. Imidlertid lyktes Argentina å slå Brasil i 2006 og bli søramerikanske mestre.

Argentina har deltatt i to VM. Det første var VM i 2003. Argentina tapte samtlige kamper klart, og endte sist. VM i 2007 var både et tilbakeskritt og et fremskritt for Argentina. PÅ den ene siden tapte de 0-11 for Tyskland, og satte dermed rekord for største tap i VM. På den andre siden spilte de nesten uavgjort mot Japan, men Japan scoret i første overtidsminutt.

I tillegg til å stå i skyggen av mennene (en skjebne samtlige kvinnelandslag med unntak av USA og kanskje Tyskland deler), står også kvinnefotballaget svakere enn andre kvinnelandslag som landhockeylaget og volleyballaget.
Café (magasin)

***Café*** er Sveriges største moteblad for menn med cirka 180&nbsp;000 lesere hver måned, hvor 78,5 prosent er menn og 21,5 prosent er kvinner. Den inneholder artikler om blant annet mote, nöje og sport. *Café*s målgruppe er menn mellom 18 og 40 år, som bor i by. *Café*s TS-kontrollerede opplag (hele år 2005) er 42&nbsp;600 solgte eksemplar per måned.  

*Café* ble startet i mai 1990 og ble utgitt av det nå nedlagte svenske forlaget Rosenudde förlag. *Café* var den første i Sverige av en nye type av livsstilsmagasin for unge menn, som har vokst frem gjennom 1990-tallet. I desember 1991 ble bladet kjøpt av Hachette Sverige AB, en del av verdens største magasinsforlag Hachette Filipacchi Médias, med hovedkontor i Paris og utgivelser i 34 land over hele verden. Blant de mer en 200 avisene og magasinene finnes ledende varemerker som *Café*, *[[Elle (magasin)|Elle]]*, *Paris Match*, *Premiere*, *Red*, *Quo* med flere. 2007 kjøpte Allers förlag Hachettes svenske del og tok dermed over utgivelsen av magasinene *Café*, *Elle*, *[[Elle Interiör]]*, *[[Elle Mat & vin]]* og *[[Elle Lyx]]* i Sverige.  

*Café* profilerer seg først og fremst som et motemagasin og sammenligner seg med tilsvarende amerikanske og engelske som *[[Esquire]]* og *[[GQ]]*.

## Referanser


## Eksterne lenker
*
Viasat Explore

**Viasat Explore** (til 2014 **Viasat Explorer**) er en TV-kanal som viser program om ville dyr, ekstremsport, eventyr fra det virkelige liv med mer. Kanalen er eid av Viasat.

I første omgang ble den lansert i Finland, Norge, Danmark og Sverige. Siden 1. november 2003 ble den også lansert i Russland, Kasakhstan, Baltikum, Moldova, Belarus, Ungarn, Polen, Romania og Bulgaria.

## Eksterne lenker
*
Michael Moores USA

***Michael Moores USA*** (orig: *The Awful Truth*) er en amerikansk humor- og dokumentarserie med Michael Moore som gikk på Bravo fra 1999 til 2000. Serien ble regissert av Michael Moore og Tom Gianas. 

Den ble sendt på NRK fra 2003 til 2004, og på Metropol TV allerede fra høsten 1999.

Den kan sees som en oppfølger til dokumentarserien *[[TV Nation]]*.

## Handling
Serien tok opp aktuelle politiske saker i USA satt inn i en humoristisk ramme. Med humor som våpen dro Michael Moore på sitt usedvanlige korstog mot korrupsjon og dobbeltmoral blant makthavere og politikere i det amerikanske samfunnet.

I første episode av serien ble seerne demonstrert en helt ny måte å velge president på. «Moore har ikke lenger har tro på de tradisjonelle metodene, og mener hele utvelgelsesprosessen av presidentkandidater er korrupt. Derfor lanserte han et helt nytt system. Han reiser rundt med en tilhenger full med skrikende ungdom, og så ber han de ulike presidentkandidatene "stagedive" ut i folkemengden. Den som tar utfordringen og hiver seg uti, får Michael Moores respekt og støtte».

## Om serien
I 2000 vant den en Bronze Rose ved Rose d'Or Light Entertainment Festival i Sveits.

## I rollene
* Michael Moore ...  Som seg selv 
* Jay Martel ...  Som seg selv (korrespondent)
* Karen Duffy ...  Som seg selv (korrespondent)

## Referanser


## Eksterne lenker
*
* Klipp (YouTube)
Bovec

**Bovec** *([[tysk]]: Flitsc, [[italiensk]]: Plezzo)* er en alpelandsby og kommune, nordvest i Slovenia. Danijel Krivec er navnet på kommunens borgermester. Byen er mest kjent for innspilningen til *[[Legenden om Narnia - Prins Caspian]]*.
Californication (album)

***Californication*** er det syvende albumet av den amerikanske rockegruppa Red Hot Chili Peppers. Det ble produsert av Rick Rubin og utgitt 8. juni 1999 på Warner Bros. Records. På albumet bidrar John Frusciante, som også tidligere vært gitarist på bandets album *[[Mother's Milk]]* og *[[Blood Sugar Sex Magik]]* og erstattet Dave Navarro som gitarist. Albumet representerte et betydelig stilskifte i forhold til det som ble produsert med Dave Navarro. *Californication* dreier innom tema som forskjellige seksuelle emner, lyst, død, selvmordstanker og narkotika.

*Californication* ga flere nye hits for bandet, inkludert «Around the World», «Otherside», «Californication» og den Grammy-belønnede sangen «Scar Tissue». *Californication* nådde tredjeplass på den amerikanske albumlista Billboard 200. Det er med over femten millioner solgte eksemplarer verden over bandets mest suksessfulle hittil; en forbedring i forhold til det foregående albumet, *[[One Hot Minute]]*.

## Sporliste
#«Around the World» – 3:58
#«Parallel Universe» – 4:30
#«Scar Tissue» – 3:37
#«Otherside» – 4:15
#«Get on Top» – 3:18
#«Californication» – 5:21
#«Easily» – 3:51
#«Porcelain» – 2:43
#«Emit Remmus» – 4:00
#«I Like Dirt» – 2:37
#«This Velvet Glove» – 3:45
#«Savior» – 4:52
#«Purple Stain» – 4:13
#«Right on Time» – 1:52
#«Road Trippin'» – 3:25

## Referanser


## Eksterne lenker
* 
* ''Californication'' på Google Music
Viasat History

**Viasat History** er en skandinavisk TV-kanal som er eid av Viasat. Kanalen viser dokumentarer om historie, kultur og samfunn ca. 18 timer hver dag.

## Eksterne lenker
* 
* Viasat History
The Dark Sides

***The Dark Sides*** er en EP og et samlealbum fra det danske heavy metal-bandet King Diamond.

Albumet ble utgitt i oktober 1989 på Roadrunner Records og inneholder blant annet spor som ikke er utgitt tidligere på album.

## Sporliste
# «Halloween» – 4:14 (fra *[[Fatal Portrait]]*)
# «Them» – 1:58 (instrumental, fra *[["Them"]]*)
# «No Presents for Christmas»  – 4:21 (utgitt på singlen *[[No Presents for Christmas]]* og som bonusspor på *[[Fatal Portrait]]*)
# «Shrine» – 4:23 (fra en begrenset utgitt utgave av *[[Abigail (album)|Abigail]]*)
# «The Lake»  – 4:13 (bonusspor på nyutgivelse av *[[Fatal Portrait]]*)
# «Phone Call»  – 1:38 (ikke tidligere utgitt)

## Personell
*King Diamond – vokal
*Andy LaRocque – gitar
*Michael Denner – gitar
*Pete Blakk – gitar
*Timi Hansen – bassgitar
*Hal Patino – bassgitar
*Mikkey Dee – trommer

## Eksterne lenker
*
Andrus Kivirähk

**Andrus Kivirähk** (født 1970) er en estisk forfatter som i tillegg til å skrive romaner, også har skrevet skuespill og manuskripter for film. 

Han har utdanning som journalist fra Universitetet i Tartu 1988 – 1993 og er journalist i en estisk avis. Siden 1996 er han medlem av den estiske forfatterforeningen. Han er gift med journalisten  Ilona Martson og paret har to barn. 

Kivirähk har gitt ut tre romaner, tre bind med fortellinger, seks bind med humoresker, fire barnebøker og 20 skuespill samlet i tre bind. 

En roman er oversatt til norsk: *Rehepapp ehk november* 2000, oversatt av Turid Farbregd: *Trollskap i november* 2004

## Priser
* 1995: Oskar Luts-prisen
* 1995: Den estiske kulturfonds årspris
* 2000: Den estiske kulturfonds årspris
* 2001: Virumaas litteraturpris
* 2004: Anton Hansen Tammsaares litteraturpris

## Referanser


## Eksterne lenker
* 
* 

*  Om ''Trollskap i november'' 
*  Om animasjonsfiguren Lotte
Liste over byer i Egypt

**Liste over byer i Egypt** er en liste over de viktigste og største byene i Egypt:

## Liste

* er en del av Kairos storbyområde.

## Videre lesing
* 

## Eksterne lenker
* Kart
TV3+ Danmark

: *For den norske TV-kanalen som også var kjent under samme navn i 1996, se [[3+ (TV-kanal 1996)]]*

: *For den relanserte TV3+ Norge fra 2022 (tidligere V4) se [[TV3+ Norge]]*

**TV3+ Danmark** er en TV-kanal som er eid av Viasat. Kanalen blir distribuert over hele Norden, men bare med dansk tale eller undertekst. TV3+ ble lansert den 27. mars 1995 som TV6 Danmark og ble omlansert den 29. april 1996 som TV3+ Danmark. Kanalen sender fakta/aktualitetsprogram, serier og sport.

## Eksterne lenker
* TV3+